Végre a trombiták bús harsogására
A fegyveres rendek űlnek paripára;
Rettentő lármával, zörgéssel rohannak,
Hol a vér mezei már kiszabva vannak.
Amerre csak dühös ármadájok szaladt,
Reng a megréműlt főld dübögések alatt.
Az ágyúk megterhelt méhe nagyot dördűl,
Belőle a halál egy bombin kigördűl:
Utána az apró halálok repűlnek,
Melyeket a puska-golyóbisok szűlnek.
A halálos füst a levegőt nyargalja;
Felmászván, a magos felhők hasát nyalja.